Apstiprināti ar LPSF

19.03. 2016. biedru kopsapulces lēmumu

**LATVIJAS REPUBLIKAS 2016.gada PETANKA ČEMPIONĀTA**

**NOLIKUMS**

1. **VISPĀRĒJIE DATI**
   1. **TERMINOLOĢIJA**
      1. **Gājiens** – spēles daļa ar punktu izspēli (maksimāli 6/minimāli 0). Iespējama gājiena pārspēle.
      2. **Spēle** – nenoteiktu gājienu skaits, kura turpinās līdz

vienas komandas gājienos izcīnīto punktu summa sasniedz 13, vai līdz

spēle tiek pārtraukta, dalībniekiem pārsniedzot noteikto laika limitu (ievērojot noteikumus par neizšķirtu rezultātu un papildus kašonetu izspēli)

* + 1. **LPSF** – Latvijas petanka sporta federācija
    2. **LRČ** – Latvijas Republikas čempionāts
  1. **FIPJP** -  [Fédération Internationale de Pétanque et Jeu Provençal](http://fipjp.com/) (Starptautiskā petankas un Provansas spēļu federācija)

1**.2. LRČ ORGANIZATORS un MĒRĶI**

1.2.1. LRČ organizē Latvijas petanka sporta federācijas valde, kas nozīmē LRČ galveno tiesnesi un katra posma tiesnesi, katra sacensību veida vai posma atbildīgo organizatoru – klubu.

1.2.2. LRČ petankā notiek sekojošos sacensību veidos:

vienspēlēs sievietēm;

vienspēlēs vīriešiem;

vienspēlēs jauniešiem;

dubultspēlēs sievietēm;

dubultspēlēs vīriešiem;

dubultspēlēs jauktajiem pāriem;

trijniekiem sievietēm;

trijniekiem vīriešiem;

trijniekiem jauniešiem;

TIR disciplīnā vīriešiem, sievietēm, jauniešiem (nav ranga turnīrs, tiek organizēts ar atsevišķu nolikumu).

* + 1. LRČ mērķi:
       1. noteikt LR čempionus;
       2. popularizēt petanka spēli Latvijā.

**1.3. DALĪBNIEKI**

* + 1. LRČ piedalās sportisti, kuri ir saņēmuši LRČ sezonas vai vienreizējo licenci, atbilstoši LPSF licencēšanas noteikumiem (apstiprināti ar LPSF 2015.gada 31.janvāra ar valdes sēdes lēmumu nr.1/2014., grozīti 30.12.2015.) - turpmāk- spēlētāji.
    2. Jauniešu čempionātā piedalās jaunieši līdz 17 gadu vecumam, kalendārajā gadā ieskaitot.
    3. Spēlētājs ir atbildīgs par savu veselības stāvokli, regulāru veselības pārbaužu veikšanu, savas veselības un dzīvības apdrošināšanu.
    4. Par nepilngadīgu spēlētāju veselības aprūpi, regulāru veselības pārbaužu veikšanu, veselības un dzīvības apdrošināšanu ir atbildīgi vecāki vai personas, kas realizē aizgādības tiesības.
  1. **KOMANDAS SASTĀVS, REZERVISTI**
     1. Komandas (dubultspēļu un trijnieku) var būt veidotas no viena kluba vai no dažādu klubu spēlētājiem
     2. LRČ dubultspēlēs var pieteikt vienu rezervistu, trijnieku sacensībām var pieteikt vienu vai divus rezervistus. Rezervists piesakāms 1.5.punkta apakšpunktos noteiktā kārtībā.
     3. Spēlētājs, kurš LRČ sacensību veidā ir pieteikts vienā komandā, nedrīkst startēt citas komandas sastāvā šajā sacensību veidā.
     4. Trijnieku sacensībās komandas sastāvā vismaz diviem spēlētājiem visiem trim sacensību posmiem ir jābūt nemainīgiem.

**1.5.PIETEIKUMI**

* + 1. LRČ dalībniekus piesaka klubi. Pieteikumi uz vīriešu vienspēlēm ir jāpiesaka līdz 9.aprīlim, sieviešu vienspēlēm – līdz 23.aprīlim; citiem sacensību veidiem un uz katru nākamo vienspēļu un trijnieku sacensību posmu pieteikumi ir jāiesūta LPSF, vēlākais 72 stundas līdz konkrēto sacensību vai sacensību posma sākumam, tos nosūtot uz e-pastu: [petanquelv@inbox.lv](mailto:petanquelv@inbox.lv) .
    2. Pieteikumus rakstiski apstiprina to klubu vadītāji, kuru biedri ir pārstāvēti pieteiktajās komandās vai vienspēlēs, vai klubu vadītāju spēkā esošos normatīvos aktos noteiktā kārtībā pilnvarotas personas. Pieteikumi var tikt noformēti un iesniegti, kā kopijas, ar nosacījumu, ka pirms konkrētajām sacensībām galvenajam tiesnesim tiek nodots pieteikums ar oriģināliem parakstiem.
    3. Pieteikuma formā ir jāieraksta komandas sastāvs (norādot spēlētāja vārdu, uzvārdu, dzimšanas datus), komandas nosaukums un klubs vai klubi, kuru spēlētāji pārstāv. Ja kāds no spēlētājiem nav LR pilsonis vai Latvijas nepilsonis, tas pieteikumā ir jānorāda.
    4. Komandai 24h pirms LRČ sacensību vai sacensību posma sākuma ir iespēja pieteikt rezervistu, atbilstoši 1.4.2. punktā noteiktajam spēlētāju skaitam.
    5. Rezervista pieteikumu apstiprina 1.5.2. punktā noteiktā kārtībā.

1. **DALĪBAS MAKSĀJUMI un LICENCES**
   1. Katram LRČ spēlētājam (arī pieteikumā ierakstītam rezervistam) ir nepieciešama LPSF izdota LRČ licence, kas tiek noformēta spēlētāju pārstāvošajam klubam ar pārskaitījumu iemaksājot LPSF bankas kontā  sezonas licences maksu 10,00 (desmit) EUR. LRČ sezonas licence dot tiesības 2016.gada sezonā piedalīties LRČ visos sacensību veidos.
   2. LRČ spēlētājam, kuram nav LRČ sezonas licences, ir iespēja uz katru sacensību veidu saņemt vienreizējo licenci, spēlētāju pārstāvošajam klubam, pirms konkrētā LRČ sacensību posma, ar pārskaitījumu LPSF bankas kontā samaksājot vienreizējās licences maksu 8 (astoņu) EUR apmērā. Vienreizējās licences apmaksa ir jāveic ne vēlāk, kā 24 h pirms atbilstošā LRČ sacensību veida vai sacensību posma sākuma. Maksājuma uzdevuma kopija ir jāiesniedz atbilstošo sacensību tiesnesim.
   3. Jaunieši līdz 19 gadu vecumam ir atbrīvoti no jebkura veida maksājumiem un piedalās LRČ bez licences maksas.
   4. Latvijas petanka sporta federācijas (LPSF), reģ. Nr. 40008143066, rekvizīti:

Banka „Nordea”, konts LV89NDEA0000082369895,

maksājumu mērķis: sezonas licences maksa dalībai Latvijas Republikas petanka čempionātā.

**3. SACENSĪBU KALENDĀRS**

LRČ notiek pēc LPSF valdes apstiprinātā kalendāra, kas ir publiski pieejams LPSF interneta mājas lapas [www.petanque.lv](http://www.petanque.lv) sadaļā „Kalendārs” .

**4. SPĒĻU NORISE un TIESĀŠANA**

4.1. LRČ izspēles notiek atbilstoši FIPJP apstiprinātiem petanka spēles noteikumiem, kas latviešu valodā publicēti LPSF interneta mājaslapā [www.petanque.lv](http://www.petanque.lv), un šim nolikumam.  Izņēmums – pēc neveiksmīgi izmesta kašoneta, pretinieku komanda novieto kašonetu spēles laukumā, ievērojot FIPJP noteiktos attālumus.

* 1. Spēles risinās līdz 13 punktiem vai beidzoties 4.2.1. punkta apakšpunktos noteiktajam spēles laikam.
  2. Neizšķirts rezultāts ir pieļaujams tikai apļa izspēles gadījumā. Citos izspēļu gadījumos, beidzoties noteiktajam spēles laikam ar neizšķirtu rezultātu, tiek izspēlēts papildus gājiens.
     1. Spēlēm tiek noteikti sekojoši laiki:
        1. Vienspēles – 35  min + 1 kašonets.
        2. Dubultspēlēs –  45 minūtes + 1 kašonets.
        3. Trijnieku komandām –  55 minūtes + 1 kašonets.
        4. Finālspēles par pirmo un trešo vietu notiek bez laika ierobežojuma, līdz 13 punktiem.
  3. Spēles nākamais gājiens ir sācies līdz ar iepriekšējā gājiena pēdējās bumbas piezemēšanās brīdi.
  4. Spēles laikā komandā var tikt izdarīta tikai viena maiņa, kas ir izdarāma gājienu starplaikā.
  5. Komandas visus savstarpējos strīdus risina sarunu ceļā. Ja komandas nevienojas, tad problēmu risināšanā iesaistās attiecīgā LRČ sacensību veida vai sacensību posma tiesnesis. Tiesneša lēmums, kas pieņemts konkrētā sacensību situācijā, atbilstoši FIPJP sacensību noteikumiem un šajā nolikumā noteiktajam, ir izšķirošs un neapstrīdams.
  6. Jebkuru gadījumu, kas nav aprakstīts FIPJP sacensību noteikumos un šajā nolikumā, izskata tiesnesis, kurš šo problēmu var adresēt LRČ žūrijai. Žūrijas lēmumi nepakļaujas apelācijai.
  7. TIESNEŠI
     1. LRČ spēles drīkst tiesāt tikai LPSF licencēti tiesneši**.**
  8. **ŽŪRIJA**

4.7.1. Tiesnešu darbības un 4.5. un 6. punktā minēto gadījumu izvērtēšanai tiek izveidota LRČ žūrija.

4.7.2 Žūrijas sastāvs:

* + Aivids Švarcs – žūrijas priekšsēdētājs
  + Aida Pētersone
  + Raivis Stepiņš
  + Edgars Silovs
  + Mārtiņš Sīlis

4.7.2.  Balsošanā, balsīm sadaloties līdzīgi, izšķirošā balss ir žūrijas priekšsēdētājam.

1. **VIENSPĒĻU, DUBULTSPĒĻU UN TRIJNIEKU IZSPĒĻU KĀRTĪBA. REZULTĀTU VĒRTĒŠANA**

**5.1. DALĪBNIEKU SKAITS UN PRIEKŠSACĪKSTES**

5.1.1. LRČ, ņemot vērā laukumu skaitu, piedalās ne vairāk kā 32 vienspēļu dalībnieki vai 32 komandas.

5.1.2. Ja LRČ ir pieteikušies vairāk kā 32 dalībnieki (vienspēļu spēlētāji vai komandas), tad pirms LRČ tiek rīkotas priekšsacīkstes, vadoties pēc esošā spēlētāju ranga (vienspēlēs – pēc 2015.gada LRČ reitinga (spēlētāju ranga)):

5.1.2.1. Priekšsacīkstes tiek noteiktas pēc LRČ pieteikumu saņemšanas, vēlākais 60 stundas pirms LRČ atbilstošā sacensību veida sākuma par to paziņojot klubu vadītājiem. Priekšsacīkstes izziņo attiecīgā posma tiesnesis;

5.1.2.2. Priekšsacīkstes notiek LRČ kalendārā noteiktā laikā un vietā;

5.1.2.2. Ja LRČ pieteikti ne vairāk kā 36 spēlētāji vai komandas, tad  priekšsacīkstēs, ievērojot spēlētāju esošā ranga tabulu, sacenšas: 32.-33.; 31.-34.; 30.-35.; 29. -36.; Pretinieki cīnās līdz divām uzvarām, uzvarētājam ir tiesības piedalīties LRČ;

5.1.2.3. Ja LRČ pieteikti 37 -57 spēlētāji vai komandas, tad  priekšsacīkstēs piedalās esošā ranga 25.-32. vietas ieguvēji, ranga tālāko vietu ieguvēji un debitanti. Pirmās kārtas pretiniekus nosaka lozējot. Dalībnieki izspēlē piecas vai sešas kārtas atkarībā no pieteikto spēlētāju (komandu) skaita, pēc datorprogrammas Šveices sistēmas. LRČ piedalās priekšsacīkšu pirmo astoņu vietu ieguvēji.  Zaudētāji saņem 1 (vienu) ranga punktu.

5.1.2.4. Ja LRČ pieteikti 58 un vairāk spēlētāji, tad  priekšsacīkstēs piedalās esošā ranga 25.-32. vietas ieguvēji, ranga tālāko vietu ieguvēji un debitanti. Priekšsacīkšu dalībnieki tiek sadalīti divās līdzvērtīgās grupās.

Pēc klubu iesniegto dalībnieku pieteikumu saņemšanas ( skat. 1.5. punkta apakšpunktos noteikto), LRČ galvenais tiesnesis sadala grupas:

* A grupa (2015.gada ranga Nr. 25,32.,28.,29.,33.,48.,40.,41.,36.,45.,37.,44.) – 12 dalībnieki;
* B grupa (2015.gada ranga 26.,31.,27.,30.,34.,47.,35.,46.,38.,43.,39.,42.) – 12 dalībnieki.

Parējos pieteiktos spēlētājus (ar zemāku reitingu un debitantus) pielozē klāt katrai grupai.

Priekšsacīkstes notiek vienlaicīgi - divos spēļu laukumos (stadionos), kuros katrā grupā atsevišķā izspēlē tiek izcīnītas četras vietas dalībai LRČ (4+4).

Katrā grupā tiek izspēlētas piecas spēles, pēc kuru rezultātiem nosaka četras labākās komandas. Pirmās kārtas pretinieki tiek izlozēti, nākamās 4 spēļu kārtas tiek spēlētas pēc Šveices sistēmas.

A un B grupu izspēļu laukumus nosaka LPSF valde, papildinot LRČ kalendāru.

5.1.2.4. Ja kāds dalībnieks no esošā ranga augstākas vietas atsakās piedalīties LRČ sacensību veidā, tad pretendents dalībai LRČ ir nākošās ranga vietas ieguvējs.

**5.2. IZSPĒĻU KĀRTĪBA**

* + 1. LRČ sieviešu un vīriešu trijniekiem notiek trīs sacensību posmos, vīriešu un sieviešu vienspēlēs – divos sacensību posmos, dubultspēlēs, kā arī jauniešu vienspēlēs un trijniekos – vienā posmā.
    2. **VIENSPĒLES** 
       1. Ja LRČ dalībnieku skaits ir 8 vai mazāks par 8, tad katrā sacensību posmā tiek izspēlēts apļa turnīrs, pēc kura katrā posmā tiek noteikts uzvarētājs;
       2. Vietu secību apļa turnīros nosaka pēc sekojošiem kritērijiem pielietojot prioritātes secību: punkti, savstarpējā spēle (spēles), savstarpējo spēļu punktu starpība, visu spēļu punktu starpība;
       3. Ja sacensībās piedalās 9-32 dalībnieki, tad pirmajā kārtā izspēlē 4 vai 5 kārtas pēc datorprogrammas Šveices sistēmas, kurā pirmās kārtas pretiniekus nosaka pēc esošā ranga punktu summas, pretinieku pāri veidojot lielāko summu ieguvušo pret mazāko. Nepāra dalībnieku skaita gadījumā kārtas pirmajā spēlē nespēlē spēlētājs ar vidējo punktu summu, nākošajās spēlēs nespēlē pēdējā vietā esošais. Turpmāko kārtu pretinieku nosaka datorprogramma pēc Šveices sistēmas reglamenta, kur vietu kārtību nosaka pēc sekojošiem kritērijiem, to prioritātes secībā: punktu skaits (uzvara -1, zaudējums-0); gājienu punktu starpība. Pēc 2. spēļu kārtas vietu kārtību nosaka pēc sekojošiem kritērijiem, to prioritātes secībā: punktu skaits (uzvara -1, zaudējums-0); Buholca koeficients; precīzais Buholca koeficients. Fināls norisinās pēc viena mīnusa sistēmas, kur “A” grupā sacenšas 1.-8. vietu ieguvēji, “B” grupā 9-16. vietu ieguvēji, “C” grupā 17-24. vietu ieguvēji, “D” grupā 25-32. vietu ieguvēji. Pretinieku komplektācija notiek pēc viena mīnusa sistēmas standarta reglamenta, kur pirmajā spēlē sacenšas: 1-8, 4-5 un 2-7, 3-6. Tiek noteiktas visu dalībnieku vietas;
       4. Ja sacensībās piedalās 9-32 dalībnieki, tad sacensību 2.posmā piedalās tikai 1.posma 1.-24. vietas ieguvēji, izspēle notiek atbilstoši 5.2.2.3. punktā noteiktajai kārtībai.
    3. **DUBULTSPĒLES**
       1. Ja LRČ dalībnieku skaits ir 8 vai mazāks par 8, tad tiek izspēlēts apļa turnīrs, pēc kura tiek noteikts uzvarētājs;
       2. Vietu secību aplī nosaka pēc sekojošiem kritērijiem pielietojot prioritātes secību: punkti, savstarpējā spēle (spēles), savstarpējo spēļu punktu starpība, visu spēļu punktu starpība;
       3. Ja sacensībās piedalās 9-32 komandas, tad pirmajā kārtā izspēlē 4 vai 5 kārtas pēc datorprogrammas Šveices sistēmas, kurā pirmās kārtas pretiniekus nosaka pēc esošā ranga punktu summas, pretinieku pāri veidojot lielāko summu ieguvušo pret mazāko. Nepāra komandu skaita gadījumā kārtas pirmajā spēlē nespēlē komanda ar vidējo punktu summu, nākošajās spēlēs nespēlē pēdējā vietā esošā komanda. Turpmāko kārtu pretinieku nosaka datorprogramma pēc Šveices sistēmas reglamenta, kur vietu kārtību nosaka pēc sekojošiem kritērijiem, to prioritātes secībā: punktu skaits (uzvara -1, zaudējums-0); gājienu punktu starpība. Pēc 2. spēļu kārtas vietu kārtību nosaka pēc sekojošiem kritērijiem, to prioritātes secībā: punktu skaits (uzvara -1, zaudējums-0); Buholca koeficients; precīzais Buholca koeficients. Fināls norisinās pēc viena mīnusa sistēmas, kur “A” grupā sacenšas 1-8. vietu ieguvēji, “B” grupā 9-16. vietu ieguvēji, “C” grupā 17-24. vietu ieguvēji, “D” grupā 25-32. vietu ieguvēji. Pretinieku komplektācija notiek pēc viena mīnusa sistēmas standarta reglamenta, kur pirmajā spēlē sacenšas: 1-8, 4-5 un 2-7, 3-6. Tiek noteiktas visu dalībnieku vietas.
    4. **TRIJNIEKU SACENSĪBAS** 
       1. Ja LRČ dalībnieku skaits ir 8 vai mazāks par 8, tad katrā sacensību posmā tiek izspēlēts apļa turnīrs, pēc kura katrā posmā tiek noteikts uzvarētājs;
       2. Ja trijnieku sacensībās piedalās 9-32 komandas, tad pirmajā un otrajā sacensību posmā izspēlē 7 spēļu kārtas pēc datorprogrammas Šveices sistēmas, kurā pirmās kārtas pretiniekus nosaka pēc ranga punktu summas, pāri veidojot lielāko summu ieguvušo pret mazāko. Nepāra komandu skaita gadījumā kārtas pirmajā spēlē nespēlē komanda ar vidējo punktu summu, nākošajās spēlēs nespēlē pēdējā vietā esošais. Turpmāko kārtu pārus nosaka datorprogramma pēc Šveices sistēmas reglamenta, kur vietu kārtību nosaka pēc sekojošiem kritērijiem, to prioritātes secībā: punktu skaits (uzvara -1, zaudējums-0); gājienu punktu starpība. Pēc 2. spēļu kārtas vietu kārtību nosaka pēc sekojošiem kritērijiem, to prioritātes secībā: punktu skaits (uzvara -1, zaudējums-0); Buholca koeficients; precīzais Buholca koeficients. Trešajā sacensību posmā vispirms izspēlē 4 spēļu kārtas pēc datorprogrammas Šveices sistēmas. Saskaitot iegūtās vietas pēc trīs izspēļu posmiem - 18 kārtām (saskaitot atsevišķajos izspēles posmos iegūto vietu summu, ievērojot punktā 5.3.1.1. un 5.3.1.2. noteikto), komandas fināla izspēlēm tiek sarindotas pa pretinieku pāriem, kur 1. un 2. vietas ieguvēji (komandas 1-2) cīnās par LRČ 1.vietu, izspēlējot finālspēles līdz divām uzvarām, līdzīgi līdz divām uzvarām par 3.vietu spēlē 3. ar 4. vietu; tālāk - 5. ar 6. vietu; 7. ar 8. vietu; 9. ar 10. vietu utml.
    5. **LRČ JAUNIEŠIEM** 
       1. Ja piedalās 3-4 komandas vai dalībnieki, sacensības notiek divos apļos, kas tiek izspēlēti vienas dienas laikā;
       2. Katrā aplī izcīnītie punkti (uzvara- 2, neizšķirts- 1, zaudējums- 0) summējas un pēc tiem nosaka uzvarētāju. Ja punktu skaits vienāds, tad augstāka vieta ir tai komandai (dalībniekam), kurai labāka punktu starpība savstarpējās spēlēs, ja tā ir vienāda, tad augstāka vieta ir tai komandai, kurai labāka visu iegūto zaudēto punktu starpība. Pilnīgi vienādu rādītāju gadījumā, LRČ uzvarētāju nosaka papildus gājienā.
       3. Ja piedalās 5-6 komandas (dalībnieki), tad izspēlē savstarpēji vienu apli un pēc apļa izspēles fināla spēli par vietu: 1-2v; 3-4v; 5-6v, kur 1-2v spēles uzvarētājs ir LRČ uzvarētājs.
       4. Ja piedalās 7 un vairāk komandas (dalībnieki), tad izspēlē piecas kārtas pēc datorprogrammas Šveices sistēmas un fināla spēli par vietu bez laika limita līdz 13 punktiem: 1-2v; 3-4v; 5-6v; 7-8v; 9-10v; utt, kur 1-2v spēles uzvarētājs ir LRČ uzvarētājs.

**5.3.1. REZULTĀTU VĒRTĒŠANA**

**5.3.1.1.** LRČ uzvarētājs sieviešu un vīriešu vienspēlēs, dubultspēlēs un trijniekos (ja dalībnieku skaits ir mazāks par 8 trijnieku komandām) ir tas dalībnieks (komanda), kurš LRČ finālā ir izcīnījis 1.vietu (viena posma sacensībās) vai sacensību veida posmu kopsummā mazāko vietu summu (trijniekiem, ja dalībnieku skaits lielāks par 8); vietu summa tiek rēķināta šādi: 1.vieta – 1 punkts, 2.vieta – 2 punkti, 3.vieta – 3 punkti utt.;

**5.**3.1.2. Vienādas vietu summas gadījumā augstāku vietu ieņem tā komanda, kura ir ieņēmusi vairāk augstāku vietu visos posmos. Ja šis rādītājs ir vienāds, tad augstāku vietu ieņem komanda, kurai ir augstāka vieta pēdējā posmā;

**5.**3.1.3. LRČ trijniekiem (ja dalībnieku ir lielāks par 9 ) uzvarētājs ir tas dalībnieks, kurš, atbilstoši 5.2.4. 2. punktā noteiktā kārtībā, finālspēlēs starp komandām 1-2 ir izcīnījis divas uzvaras;

**5.**3.1.4. LRČ jauniešiem uzvarētāju nosaka 5.2.5 punkta apakšpunktos noteiktā kārtībā.

1. **PAPILDUS NOTEIKUMI UN SANKCIJAS**
   1. Sacensībām netiek pielaistas komandas bez vienādiem formas tērpiem (krekliem) un spēlētāji vaļējos apavos.
   2. LRČ spēļu laikā nav pieļaujama iesildīšanās un skatītāju (līdzjutēju) atrašanās uz brīvajiem celiņiem, kas atrodas blakus celiņam, kur norisinās spēle.
   3. LRČ dalībniekiem ir jāievēro augsti sporta ētikas principi.
   4. Spirtoto dzērienu lietošana sacensību laikā ir liegta. Smēķēšana atļauta tikai speciāli norādītās vietās.
   5. Dopinga lietošana nav pieļaujama. Sacensību laikā spēlētāji var tikt pakļauti dopinga kontrolei.
   6. Par katra pieteiktā dalībnieka vai komandas neierašanos uz sacensībām vai sacensību posmu, klubam, kurš pieteicis spēlētāju vai komandu, 10 (desmit dienu) dienu laikā LPSF ir jāsamaksā 20 (divdesmit) EUR. Ja komandu pieteikuši vairāki klubi, tad maksājums solidāri jāsadala. Nauda jāiemaksā 2.4. punktā norādītajā LPSF bankas kontā, maksājuma mērķis – ziedojums LPSF.
   7. Pārkāpumu gadījumā dalībnieki ar LRČ žūrijas lēmumu tiek izslēgti no sacensībām. Galvenā tiesneša un žūrijas pienākums ir iesniegt rakstisku ziņojumu par šāda veida pārkāpumiem LPSF valdei.

**7. TURNĪRA DOKUMENTĀCIJA**

7.1. LRČ dokumentācija sastāv no nolikuma, komandu pieteikumiem, turnīra tabulām, atsevišķo sacensību protokoliem un sacensību noslēguma akta.

7.2. Visa papīra formāta dokumenti sacensību laikā glabājas pie sacensību galvenā tiesneša, bet sacensību starplaikos Latvijas petanka sporta federācijā.

7.3. LRČ dokumentācija elektroniskā veidā ir publiski pieejama LPSF interneta mājas lapā  [www.petanque.lv](http://www.petanque.lv).

7.4. Pirms LRČ katras spēles galvenais tiesnesis izsniedz komandām spēļu protokolus, kurus pēc spēles komandu kapteiņi aizpilda, noformē, un spēles uzvarētāji nodod sacensību tiesnesim. Spēļu rezultāti tabulās tiek ierakstīti tikai pamatojoties uz pareizi noformētiem spēļu protokoliem.

**8. APBALVOŠANA**

Latvijas Republikas čempionāta uzvarētāji, otrās un trešās vietas ieguvēji tiek apbalvoti ar medaļām. TIR disciplīnā tiek apbalvoti divi trešās vietas ieguvēji katrā grupā.

**9. LATVIJAS IZLAŠU VEIDOŠANA**

9.1. Latvijas valsti Eiropas un pasaules čempionātos kā Latvijas izlase pārstāv LRČ uzvarētājs vai uzvarējusī komanda (pāros un trijniekos), ar iespēju papildināt sastāvu ar sava vai cita kluba rezervistu - LRČ spēlētāju.

9.2. LRČ uzvarētājam vai uzvarējušās komandas dalībniekiem ir pienākums 10 (desmit) dienu laikā pēc LRČ atbilstošā sacensību veida fināla rakstiski apliecināt LPSF valdei gatavību startēt kā Latvijas izlasei un, nepieciešamības gadījumā, iesniegt priekšlikumus rezervista apstiprināšanai. Ja uzvarētājs vai uzvarējušās komandas divi spēlētāji atsakās no iespējas spēlēt Latvijas izlasē (vai nevar to darīt citu iemeslu dēļ), vai nokavē šajā punktā noteiktā apliecinājuma iesniegšanu LPSF valdē, tiesības pārstāvēt Latvijas valsti iegūst LRČ 2.vietas ieguvējs, kam gatavība pārstāvēt Latvijas valsti rakstiski LPSF ir jāapliecina 1 (vienas) nedēļas laikā no izteiktā uzaicinājuma brīža.

* 1. Detalizētāki Latvijas izlašu noteikumi formulējami speciālos LPSF valdes apstiprinātos noteikumos.
  2. Latvijas izlasi apstiprina LPSF valde ar lēmumu.